BKP: Felhívás a forradalomra katolikus egyházban – a tagoktól kezdve

(1. rész)

videó: https://vkpatriarhat.org/hu/forradalomra/  https://youtu.be/4-JmBKDm-VI 

https://bcp-video.org/hu/forradalomra/  https://rumble.com/v7hkq1a-forradalomra.html 

https://www.bitchute.com/video/uE1UWOeEsse2/  https://crowdbunker.com/v/q1i3YpzhjW 

A forradalom abban rejlik, hogy minden katolikus keresztény bűnbánatot kezd tartani. Mi miatt? Amiatt, mert szívében elfordult az élő Istentől. Bűnbánatot a restségért és a hanyagságért halhatatlan lelke üdvösségével kapcsolatban. Bűnbánatot azért, mert e hanyagság miatt elveszítette az élő hitet, amely nélkül senki sem üdvözülhet. Egy cseh költő így ír: „A test a sírba való, jaj annak, aki nem törődött a lelkével!” Miért nem tartasz bűnbánatot? Mert nincs kijelölt, fix időd az imádságra. Az emberek ma sietnek, harcolnak az idővel, másrészről viszont drága időt pazarolnak az interneten vagy az okostelefonon való szörfözésre – egyesek akár napi több órát is! Napjainkban a bűnbánat legszükségesebb formája az, hogy naponta fix időt szánjunk Istenre és a halhatatlan lelkünkre. Hogyan beszélhetne hozzád Isten, ha nem szakítasz időt Rá és a Vele való beszélgetésre? 

Mikor imádkozzunk? Mikor imádkozott Jézus? Éjszaka. Te is imádkozd naponta a családoddal a szentórát 20 és 21 óra között, ahelyett, hogy a televíziót néznéd vagy az internetet bújnád. Sok pap és püspök a szentóra végén, 21 órakor, ott, ahol éppen van, áldást ad a négy világtáj felé.

Mikor imádkozott az Úr Jézus és az apostolok? Meghatározott időközönként imádkoztak, konkrétan három óránként: 9:00-kor, 12:00-kor, 15:00-kor, 18:00-kor, ezen kívül felkeléskor és elalvás előtt. Te is állj meg imádkozni naponta hétszer, mégpedig ne csak szimbolikusan, hanem a valóságban is (vö. Zsolt 119,164). Milyen hosszú legyen egy-egy ilyen imádságos megállás? Körülbelül 4–5 perc; legyen rövid és lényegre törő. Mit imádkozzunk? Imádkozhatod a magad imáit, de sokan egy olyan fix rendet fogadtak el, amely három alapvető igazságból áll: 1) Saját bűnösségünk tudatosítása, 2) Bűnbánat (bűneink megbánása), 3) Az Élet Igéje.
1. A saját bűnösség tudatosítása: 
Konkrétan, tudatosan gondolatban vagy szóban mondd ki: Effata! (Nyílj meg!)

Bűnös vagyok; nem Isten akaratát érvényesítem, hanem a magamét.

Hedonista vagyok; a gyönyört keresem, akár a bűn árán is.

Ítélkező vagyok; megítélek másokat, de a saját bűnömet nem látom, és be sem akarom ismerni azt.

Az áteredő bűn következményeinek rejtett áttétei és a megtéríthetetlenség az örök kárhozatba húzzák a lelkemet. Maranatha! Jövel, Uram, Jézus!
2. Bűnbánat: Jézus, Jézus, Jézus, irgalmazz nekem, bűnösnek! (5×) Halld, Izrael! Szeresd az Istent! Jézusom, Istenem, teljes szívemből, teljes lelkemből és teljes erőmből szeretlek Téged. Most elveszítem az életemet Érted és az evangéliumért.

3. Az élet igéje: A Szentírásból származó egyetlen versről vagy félversről van szó, amelyet két héten keresztül ismétlünk.
Felkeléskor és elalvás előtt hozzátesszük:
„Jézusom, hol vagy?” „Én veled vagyok!” „Én ezt hiszem!”

„Jézusom, Te velem vagy.” (4×)

„Jézusom, Te azt mondtad: Én tibennetek.” „Én ezt hiszem!”

„Jézusom, Te énbennem vagy.” (4×) „Ámen, ámen” és keresztet vetünk.

9:00 órakor hozzátesszük:

„Áraszd ránk a Szentlelket.” (7×)

„Ugyanazt a Lelket fogadom be, akit az apostolok pünkösd napján kaptak. Je-ho-su-á-á-á.”
(A hármas „á-á-á” kiejtése közben tudatosan befogadom a mai napra ugyanazt a Szentlelket, akit az apostolok pünkösd napján kaptak.)

„Ámen” és keresztet vetünk.

12:00-kor:

Úrangyala imádság.

(Megemlékezünk Krisztus megtestesüléséről a Szentlélek és Szűz Mária által.)

15:00-kor:
„A keresztségben eltemettettünk vele a halálba”

„A keresztségben eltemettettem Krisztus halálába.” (4×)

„Ámen” és keresztet vetünk.

18:00-kor:
„Jézusom, Neked adom a problémámat.”

Majd hittel, a Megváltó minden egyes sebére háromszor kimondjuk a hitvallást: „Jézusom, bízom Benned.” (összesen 15×)

„Ámen, ámen” és keresztet vetünk.

21:00-kor:
Amikor befejezzük az élet igéjét és azt mondjuk: „Ámen”, fogadjuk az áldást, amelyet papjaink és püspökeink mind a négy égtáj felé adnak.

Mit imádkozzunk a szentórában? A rózsafüzért vagy hagyományos imákat. A buzgók a hét legalább egy napján imádkozhatják Krisztus hét szavát a kereszten, ami körülbelül 40–45 percet vesz igénybe. Ez egy olyan elmélkedő ima, amelyet gesztusok kísérnek, ezek segítenek összpontosítani, valamint belsőleg egyesülni Jézus szenvedésével a kereszten. https://vkpatriarhat.org/en/?p=27868 
Ha ezt az időt az imádságra áldozod, nemcsak az istenfélelmet kapod meg védelemként az örök kárhozattól, hanem világosságot és erőt is, hogy szembeszállj a világszellemmel és a saját függőségeiddel. Ez a feltétele az Isten iránti tiszta és áldozatkész szeretetnek, valamint a felebarát iránti igaz szeretetnek is, amely az ő örök üdvösségére törekszik. Sok nyugdíjas férfi és nő a televízió nézésére vagy az okostelefonokra való időpazarlás helyett inkább imádkozza az idő tizedét, azaz napi 2,5 órát. Ezt még néhány buzgó fiatal is megvalósítja, annak ellenére, hogy a tanulás vagy a munka leköti őket. Némelyik nyugdíjas nő, különösen az özvegyek, naponta több mint négy órát imádkoznak. Ők már egyáltalán nem néznek tévét, és nem használják az okostelefonokat sem.

Különösen aktuális most egy új, igazhitű pápa megválasztásáért imádkozni.

Az igaz ima tettekre sarkall. Írj egy levelet a papnak, vagy üzend meg neki, hogy maradjon hűséges a katolikus hithez, és utasítsa el az álhitet, valamint Jézus Krisztus elárulásának útját, amely a kárhozatba visz. Legyen kész arra is, hogy engedje magát a törvénytelen pápa által emiatt a hűség miatt akár el is bocsátani. Biztosítsd őt arról, hogy te hűséges maradsz Jézushoz, és mellette, a te papod mellett fogsz állni akkor is, ha a szentmiséket esetleg a templomon kívül kell bemutatnia, mint olyannak, akit a Jézushoz való hűsége miatt úgymond exkommunikáltak. A papnak szüksége van tájékozott hívőkre, akik imádkoznak, és akik készek a hit megőrzése érdekében a szent liturgiát a templomon kívül is ünnepelni. Ha a pap megkapja ezt a bizonyosságot és hátteret, akkor nem kell félnie semmilyen exkommunikációtól azok részéről, akik elbitorolták a legfőbb hatalmat az Egyházban, és visszaélve a tekintéllyükkel a szivárványos szinodális utat juttatják érvényre, illetve azt erősítik meg, ami miatt Isten földi és örök tűzzel fenyeget. (2Pt 2,6)

Az a pap, aki mögött ott állnak a hívei, ezután bátran meglátogathatja a püspököt a többi pappal együtt, és világosan és megalkuvást nem tűrve felszólíthatja őt, hogy az egész egyházmegyével együtt szakadjon el a szinodális szivárványos úttól és az érvénytelen pápától. Ezen kemény nyomás nélkül sok püspök képtelen észhez térni és bűnbánatot tartani amiatt, hogy a püspöki konferenciákon keresztül elfogadták a lelki öngyilkosságot.

A megtérés konkrét lépése egy megyés püspök számára az, hogy elszakadjon az árulás útjától, az örök kárhozatba vezető úttól, és ezzel megteremtse a feltételeket egy törvényes pápa megválasztásához. Ezt követően fog bekövetkezni az egyház megújulása. Imádságban kell elkérni a Szentlélek ezen erejét, hogy a száraz csontok feltámadjanak, és Isten seregévé váljanak, amely harcba száll az ördög, az antikrisztus és annak rendszere ellen. Belső ima nélkül senki sem kapja meg ezt az erőt. A bűnbánat lényege abban rejlik, hogy minden laikus, pap és püspök határozzon meg egy fix időt a nap folyamán az Istennel való beszélgetésre, este pedig nyolctól kilencig imádkozza a szent órát.

